Learning to Fly

„Learning to Fly“ je desiaty singel britskej skupiny Pink Floyd, ktorý vyšiel v Spojenom kráľovstve. Bol vydaný v septembri 1987 a ide o prvý singel kapely vydaný po odchode basgitaristu, speváka a lídra Pink Floyd Rogera Watersa, ktorý odišiel v roku 1985.

Singel pochádza z albumu A Momentary Lapse of Reason, ktorý taktiež vyšiel v septembri 1987. Skladba „Learning to Fly“ popisuje vášeň Davida Gilmoura - lietanie (Gilmour vlastní pilotnú licenciu). Takisto aj druhý člen kapely, bubeník Nick Mason, je letec a je možné ho počuť uprostred skladby ako komunikuje s riadiacou vežou. B strana singlu (v 7-palcovej verzii) obsahuje pieseň „One Slip“ z už menovaného albumu (práve z textu tejto piesne pochádza názov A Momentary Lapse of Reason). Obe skladby sú mierne upravené ako ich pôvodné verzie na albume.

Singel „Learning to Fly“ vyšiel aj na 12-palcovej platni a CD. Obe tieto verzie obsahujú okrem už zmienených dvoch skladieb ešte dve verzie skladby „Terminal Frost“. Prvá pochádza priamo z albumu, druhá (DYOL Version) je upravená. Bola totiž z nej odstránená sólová gitara, záujemca si tak môže sám zahrať s kapelou.

Zoznam skladieb

7" verzia 
 „Learning to Fly“ (Gilmour, Moore, Ezrin, Carin) – 4:19
 „One Slip“ (Gilmour, Manzanera) – 3:58

12" a CD verzie 
 „Learning to Fly“ (Gilmour, Moore, Ezrin, Carin) – 4:19
 „One Slip“ (Gilmour, Manzanera) – 3:58
 „Terminal Frost“ (Gilmour) – 5:10
 „Terminal Frost (DYOL Version)“ (Gilmour) – 5:10

Obsadenie

Pink Floyd 
 David Gilmour – gitara, spev
 Nick Mason – bicie, dialóg

Spolupráca 
 Richard Wright – klávesy, vokály
 Jon Carin – klávesy
 Steve Forman – perkusie
 Tony Levin – basgitara
 Darlene Koldenhaven, Carmen Twilile, Phyllis St. James, Donnie Gerrard – vokály

Zdroj 

Piesne skupiny Pink Floyd
Single skupiny Pink Floyd
Single z 1987